stanford-oval/wikipedia huggingface dataset:
חבל מהאבאד
חבל מהאבאד במאה ה-20 > רפובליקת מהאבאד

השלב העיקרי במאבק הבדלני הכורדי באיראן החל בשלהי מלחמת העולם השנייה. איראן באותה עת הייתה במשבר עמוק ונחשבה מדינה נכשלת.  אחיזתו של השאח בשלטון הייתה רופפת, מה שתרם לביטחון המנהיגות הכורדית בשאיפתה לעצמאות. כישלון מרידתו של מוסטפא ברזאני בעיראק, ובריחתו עם אלפי לוחמים כורדים למערב איראן, תרמו להיווצרות המסה הקריטית והנעת הקמת ישות עצמאית. תמיכת ברית המועצות הביאה בינואר 1946 להכרזת רפובליקת מהאבאד הכורדית ובמקביל גם להכרזה על רפובליקה אזרית סוציאליסטית בצפון איראן על ידי תנועה לאומית אזרית - רצף אירועים המכונה משבר איראן.
הקמת רפובליקת מהאבאד הכורדית התאפשרה ב-1946 בזכות מיקומו של אזור מהבאד בין אזורי הכיבוש הבריטיים והסובייטיים בזמן המלחמה ומעבר להישג ידו של הצבא האיראני. ההכרזה הרשמית על הקמת הרפובליקה הכורדית התקיימה ב-23 בינואר 1946. על ידי קאזי מוחמד. נבנה בה מבנה עץ גדול, שכוסה בבדים ענקיים בצבעי אדום, לבן וירוק של הדגל הכורדי. מולה מוסטפא בראזני היה מפקד צבא הרפובליקה של מהאבאד.
בנו של רזה שאה, הפך לקיסר אירן אך הוא נשלט באופן לא רשמי על ידי כוחות בעלות הברית. ברית המועצות שלטה באזור הצפוני של איראן כולל כורדיסטו בעוד שהבריטים והאמריקאים שלטו בדרום איראן. זה איפשר לכורדים לנסות להקים מדינה עצמאית המבוססת על אידיאלים לאומניים באמצעות תמיכת הסובייטים. רפובליקת מהאבאד קמה בשנת 1946. אך לאחר 11 חודשים, מפלגת ה-PDKI (Democratic Party of Iranian Kurdistan)) הוצאה מחוץ לחוק על ידי מוחמד רזא שאה.
רפובליקת מהאבאד הכורדית כללה את הערים הקטנות: מהאבאד, בוקן (Bukan), נאקאדה (Naqada), ואושניביה (Ushniviya) ולא מעבר להן. בתקופה הקצרה הזו של רפובליקת מהאבאד, החלו בתי הספר במקום ללמד בשפה הכורדית, ואף החלו לתרגם טקסטים בכורדית, בית דפוס שמומן על ידי ברית המועצות הפיק עיתון יומי וירחון חודשי.
במהלך צבאי של מספר חודשים הצליחה איראן בהנהגת השאח, להביס ולפרק הרפובליקה הבדלנית והוציאה להורג את המנהיגים הכורדים. בין המוצאים להורג היה  קאזי מוחמד  (Qazi Muhammad) - ראש המפלגה הכורדית הדמוקרטית באיראן, שהוצא להורג ב-31 למרץ 1947.  המפקד הצבאי של מהאבאד - מוסתפא ברזאני הצליח לברוח למרות התבוסה, לסגת בחיים מאיראן בקרבות נסיגה קשים ומצא מקלט בברית המועצות, שם שהה עד סוף שנות ה-50 של המאה  ה-20.
לאחר 11 חודשים השתלט על הרפובליקה השלטון המרכזי של איראן.
מוחמד קאזי ושניים מבני משפחתו שלו הוצאו להורג בכיכר קרסירה (Carcira vor der Bevölkerung) לעיני צופים. לפני הוצאתו להורג נשא נאום ארוך לפני מותו. בראזני שהצליח לברוח יחד עם הדגל הכורדי, המשיך להלחם, והדגל עדיין ברשות משפחת בראזאני.
חבל מהאבאד במאה ה-20 > תקופת ח׳ומייני

בדצמבר 1979, בנאום שנשא ח'ומייני, הוא הבהיר שהמושג "מיעוט אתני" נוגד את הדוקטרינה האסלאמית והציב את הלאומיות כמתנגדת לרעיון האחדות המוסלמית. הכורדים ממשיכים להיות נרדפים על ידי המשטר מאז עלותם לשלטון.
על פי המכון הכורדי בפריז, הכורדים באיראן מונים כ-10 מיליון והם כ-12% מהאוכלוסייה האיראנית.
חבל מהאבאד במאה ה-20 > העיר מהאבאד

העיר מהאבאד, עיר הבירה של מחוז מהאבאד הנושא את אותו שם. העיר שוכנת דרומית לימת אורמיה בעמק צר ומאורך בגובה 1,300 מטר מעל פני הים, ומשמשת כמרכז תרבותי וכורדי. העיר קיבלה את שמה בתקופת שלטונו של מוחמד שאה פהלווי שהיה השאה האחרון של איראן, ושלט בשנים 1941–1979. לפני כן נקראה העיר "סַאווג'-בּולאק", שהוא צורה פרסית משובשת של השם "סַאווג'-בּולאק" (soghuq bulaq), ופירושו "אביב קר".
בשנת 1946, הפכה העיר לבירתה של הרפובליקה הכורדית האוטונומית קצרת המועד בהנהגתו של Ḳāḍī מוחמד ובגיבוי ההגנה החמושה בהנהגת מולה מוṣṭafā Barzānī .
הערות שוליים

↑  מאיר זמיר, מוריס פישר, הקשר הכורדי והאיום העיראקי, מבט מ״מ גליון 80, אדר תשע״ח, עמ' 45-42
1 2 3 4  Mahabad | Map, Population, & Kurds | Britannica, www.britannica.com (באנגלית)
1 2 3 4 5 6 7  Youth - PEL, web.archive.org, ‏2005-05-06
1 2  Media | Ancient Region, Persian History & Culture | Britannica, www.britannica.com (באנגלית)
1 2 3 4  עורכים: יניב גמבש (עורך ראשי), יבגניה ביסטרוב, ארנון סופר, איראן 2007 – ניתוח גאואסטרטגי (עמ' 59), באתר המרכז למחקר של המכללה לביטחון לאומי, קתדרת חייקין לגאואסטרטגיה, אוניברסיטת חיפה, פרי עבודת חניכי המכללה לביטחון לאומי, מחזור ל"ד, 2006/7, ‏ינואר 2008 (ארכיון)
1 2  {{{מחבר}}}, The Forgotten Kurds of Iran: A Primer on Rojhelet, Washington Kurdish Institute, 26/2/2020
1 2 3  W. Eagleton, R. Neumann, Mahābād, Encyclopaedia of Islam New Edition Online (EI-2 English), Brill
↑  Encyclopaedia Iranica Foundation, Welcome to Encyclopaedia Iranica, iranicaonline.org (באנגלית אמריקאית)
1 2  Are Kurds Descended From the Medes? - KURDISTANICA (באנגלית אמריקאית)
1 2  jack, The Return Of The Medes, Grace thru faith, ‏2014-10-12 (באנגלית אמריקאית)
1 2 3  עורך/כים: בנימין מזר, אנציקלופדיה מקראית : אוצר הידיעות של המקרא ותקופתו, כרך ו : עבד - צרתן, ירושלים: מוסד ביאליק, תשל״ב (1971), עמ' 595; 599
↑  Encyclopaedia Iranica Foundation, BŪKĀN, iranicaonline.org (באנגלית אמריקאית)
1 2 3  Michael Gunter, [https://web.archive.org/web/20071010090831/http://www.kurdishrightsconference.org/presentations/gunter.pdf THE POSSIBILITIES FOR
AN INDEPENDENT KURDISH STATE], Kurdish Human Rights: Statelessness, Resistance and Survival Conference 9/4-9/5/04, ‏10 אוקטובר 2007
↑  ח'ומייני עשה שימוש בתואר זה לראשונה בפתווה שהוציא ב-1977 (ראו בהמשך); זו הייתה הפעם הראשונה שחכם דת שיעי איראני כינה עצמו בתואר זה. על פי האסלאם השיעי (התריסרי), התואר אימאם שמור לעלי בן אבי טאלב, אחד-עשר צאצאיו הזכרים, ובהם האימאם הנסתר. אייתוללות גדולים כונו לעיתים "נאיֶב אימאם" (שליחו של האימאם הנסתר), אך מעולם לא העזו לכנות את עצמם "אימאם".
↑  Cathlyn Mariscotti, A Modern History of the Kurds, History: Reviews of New Books 25, 1997-01, עמ' 271 doi: 10.1080/03612759.1997.9952739
↑  The Kurdish population, Institutkurde.org (בצרפתית)
↑  Encyclopaedia of Islam New Edition Online (EI-2 English), Encyclopaedia, Encyclopaedia of Islam, Second Edition
מהאבאד 1929
מארק קרני

מארק ג'וזף קרני (באנגלית ובצרפתית: Mark Joseph Carney; נולד ב-16 במרץ 1965) הוא כלכלן ופוליטיקאי קנדי, המכהן כראש ממשלת קנדה וכמנהיג המפלגה הליברלית מאז 14 במרץ 2025. קרני החליף את ג'סטין טרודו בתפקיד ראש ממשלת קנדה, לאחר שהתמנה למנהיג מפלגת השלטון.
קרני כיהן כנגיד השמיני של בנק קנדה בשנים 2008–2013 וכנגיד ה-120 של בנק אנגליה בשנים 2013–2020.
ראשית חייו והשכלה

מארק קרני נולד ב-16 במרץ 1965 בעיר פורט סמית', שבטריטוריות הצפון-מערביות, קנדה. הוא בנם של ורלי מרגרט (לבית קמפר), עקרת בית, ורוברט ג'יימס מרטין קרני, מנהל בית ספר תיכון. סבו וסבתו מצד אביו היו ממוצא אירי, ממחוז מאיו. כאשר היה בן שש, עברה משפחתו לאדמונטון, אלברטה. אביו היה מועמד המפלגה הליברלית בבחירות הפדרליות של קנדה בשנת 1980 מטעם מחוז אדמונטון דרום, וסיים במקום השני. אמו חזרה ללימודים אקדמיים כדי לפתח קריירה בתחום החינוך כאשר מארק היה בן עשר. לקרני שלושה אחים – אח ואחות מבוגרים ממנו, שון וברנדה, ואח צעיר בשם בריאן.
קרני למד בבית הספר התיכון St. Francis Xavier High School באדמונטון, ולאחר מכן התקבל לאוניברסיטת הרווארד במלגה חלקית וסיוע כלכלי. במהלך לימודיו שם שימש כשוער מחליף בנבחרת ההוקי קרח של האוניברסיטה, וחלק חדר עם פיטר צ'יארלי, לימים מנכ"ל בליגת ה-NHL, ועם שחקן ההוקי מארק בנינג.
בשנת 1988 סיים את לימודיו בהרווארד עם תואר ראשון בכלכלה בהצטיינות יתרה. המשיך ללימודים מתקדמים באוניברסיטת אוקספורד, שם למד בקולג' סנט פיטר וקולג' נופילד. הוא קיבל תואר שני בשנת 1993 ותואר דוקטור בשנת 1995 בתחום הכלכלה. עבודת המאסטר שלו עסקה בניתוח תאורטי של יתרון תחרותי, למידה מתוך עשייה והשפעות חיצוניות (spillovers), ועבודת הדוקטורט שלו עסקה ביתרון הדינמי של תחרות. מנחת הדוקטורט שלו הייתה מרגרט מאייר.
קרני היה שותף לקפטן קבוצת ההוקי של אוניברסיטת אוקספורד לצד הקנדי דייוויד למטי, לימים שר המשפטים והתובע הכללי של קנדה.
קריירה פיננסית > גולדמן זקס (1990–2003)

קרני עבד במשך 13 שנים בבנק ההשקעות גולדמן זקס, ושירת במשרדיו בבוסטון, בלונדון, בניו יורק, בטוקיו ובטורונטו. הוא התקדם לתפקידים בכירים, בהם שותף לניהול תחום סיכון ריבוני, דירקטור בשוקי חוב מתעוררים ומנהל בכיר בבנקאות ההשקעות. בין השאר, עבד על שילובה של דרום אפריקה בשוקי האג"ח הבינלאומיים לאחר סיום האפרטהייד, וכן היה מעורב בטיפול במשבר הפיננסי ברוסיה ב-1998.
קריירה פיננסית > בנק קנדה ומשרד האוצר הקנדי (2003–2008)

בשנת 2003 עזב קרני את גולדמן זקס והצטרף לבנק קנדה כסגן נגיד. כעבור שנה גויס למשרד האוצר הקנדי, שם מונה ב-15 בנובמבר 2004 לסגן בכיר של שר האוצר.
בין 2004 ל-2007 שימש כסגן בכיר לשר האוצר וכנציג קנדה בארגון ה-G7. במהלך תקופה זו פיקח על החלטות כלכליות חשובות, כולל תוכנית שנויה במחלוקת למיסוי קרנות הכנסה בקנדה, והוביל את מכירת מניות הממשלה (19%) בחברת האנרגיה פטרו-קנדה, שהניבה רווח משמעותי למדינה.
קריירה פיננסית > נגיד בנק קנדה (2008–2013)

באוקטובר 2007 מונה קרני לנגיד בנק קנדה, והחליף את דייוויד דודג' ב-1 בפברואר 2008. במינויו הפך לנגיד הצעיר ביותר בקרב מדינות ה-G8 וה-G20 באותה תקופה.
קריירה פיננסית > המשבר הפיננסי של 2008

קרני נכנס לתפקידו בתקופת המשבר הפיננסי הגלובלי של 2008. כבר במרץ 2008, כחודש לאחר כניסתו לתפקיד, הוביל את הבנק להורדת הריבית הבין-בנקאית ב-50 נקודות בסיס, צעד שנחשב קריטי ליציבות הכלכלה הקנדית. בניגוד לבנק המרכזי האירופי, שהעלה את הריבית ביולי 2008, קרני זיהה מוקדם את סכנת המשבר בשוקי האשראי והגיב בהתאם.
באפריל 2009, כאשר הריבית בקנדה הגיעה לרמה הנמוכה ביותר האפשרית, יישם הבנק מדיניות "התחייבות מותנית" – הצהרה רשמית כי לא יעלה את הריבית למשך שנה לפחות, מה שחיזק את האמון בשוקי האשראי והמריץ את הכלכלה. כתוצאה מכך, התוצר והתעסוקה בקנדה החלו להתאושש באמצע 2009, והמדינה הייתה הראשונה מבין מדינות ה-G7 שהצליחה להחזיר את רמות ה-GDP והתעסוקה שלה לרמות שלפני המשבר.
בין יולי 2010 לינואר 2012 כיהן כיו"ר הוועדה למערכת הפיננסית העולמית בבנק ההתיישבות הבינלאומי (BIS). בנוסף, בשנת 2011 מונה ליו"ר המועצה ליציבות פיננסית (FSB) המפקחת על הרגולציה של המערכת הפיננסית הגלובלית.
קריירה פיננסית > נגיד בנק אנגליה (2013–2020)

ב-26 בנובמבר 2012 הודיע שר האוצר הבריטי, ג'ורג' אוסבורן, על מינויו של קרני לנגיד בנק אנגליה, תפקיד שבו החל ב-1 ביולי 2013. בכך הפך לראשון שאינו אזרח בריטי המתמנה לנגיד מאז הקמת הבנק בשנת 1694. במהלך כהונתו קיבל בנק אנגליה סמכויות נוספות, כמו היכולת לקבוע דרישות הון לבנקים פרטיים. קרני גם ביצע שינויים מבניים בתהליך קבלת ההחלטות בבנק, והחליט להפחית את מספר פגישות קביעת הריבית השנתיות מ-12 ל-8, תוך פרסום הפרוטוקולים באופן שקוף יותר. במרץ 2020, כאשר היה לקראת סיום כהונתו, נקט קרני בצעדי חירום והורה להפחית את הריבית ב-0.5% כדי להתמודד עם השפעות מגפת הקורונה על הכלכלה הבריטית.
קריירה פיננסית > לאחר כהונתו בבנקים מרכזיים (2020–2024)

באוקטובר 2020 הצטרף קרני ל-Brookfield Asset Management כסגן יו"ר, שם הוביל את אסטרטגיית ההשקעות של החברה בתחום הסביבה, החברה והממשל התאגידי (ESG) והשקעות אימפקט.
קריירה פוליטית

בשנת 2012, בעת שכיהן כנגיד בנק קנדה, פנה אליו ראש ממשלת קנדה, סטיבן הרפר, והציע לו להצטרף לממשלת השמרנים כשר האוצר. קרני דחה את ההצעה, ובפברואר 2025 הסביר בראיון כי הרגיש שזה לא יהיה ראוי לעבור ישירות מתפקיד נגיד בנק קנדה לפוליטיקה נבחרת. במהלך הבחירות הפנימיות של המפלגה הליברלית של קנדה בשנת 2013, עלו השערות שקרני יתמודד על ההנהגה. עם זאת, הוא בחר שלא להתמודד לבסוף.
לקראת סיום כהונתו כנגיד בנק אנגליה, מונה קרני במרץ 2020 לשליח המיוחד של האו"ם לפעילות אקלים ופיננסים. בינואר 2020 מינה אותו ראש ממשלת בריטניה, בוריס ג'ונסון, ליועץ פיננסי של הנשיאות הבריטית לוועידת האקלים של האו"ם COP26 בגלאזגו, שנדחתה מנובמבר 2020 לנובמבר 2021.
במהלך מגפת הקורונה קרני שימש כיועץ בלתי פורמלי לראש ממשלת קנדה ג'סטין טרודו, וייעץ לו על תגובת הממשלה למשבר הכלכלי שנגרם עקב המגפה.
ב-9 בספטמבר 2024 מונה קרני על ידי ג'סטין טרודו ליו"ר כוח המשימה לצמיחה כלכלית של המפלגה הליברלית. בעקבות התפטרותה של כריסטיה פרילנד עלו שמועות כי קרני עשוי להתמנות לשר האוצר, אך הדבר לא יצא לפועל.
קריירה פוליטית > פריימריז המפלגה הליברלית

ב-16 בינואר 2025 הודיע קרני רשמית כי יתמודד על הנהגת המפלגה הליברלית של קנדה. במקביל, התפטר מכל תפקידיו הביצועיים, הדירקטוריים והיועצתיים כדי להתמקד בקמפיין. עד 9 בפברואר 2025, קמפיין הבחירות שלו גייס יותר מ-1.9 מיליון דולר מתרומות של מעל 11,000 אנשים וזכה לתמיכה מצד 66 מחברי סיעת הליברלים בפרלמנט.
ב-9 במרץ 2025 ניצח קרני בבחירות הפנימיות בסיבוב הראשון עם 85.9% מהקולות, בכך הפך למנהיג המפלגה הליברלית. ניצחונו היה גדול מזה של ג'סטין טרודו ב-2013, והוא זכה בכל 343 מחוזות הבחירה.
קריירה פוליטית > ראש ממשלת קנדה

קרני הושבע כראש ממשלת קנדה ה-24 לאחר התפטרותו של ג'סטין טרודו, וצפוי למנות את הממשלה הקנדית ה-30 באותו היום.
ב-14 במרץ 2025, נכנס קרני לתפקידו כראש הממשלה.
חיים אישיים

קרני נשוי לדיאנה פוקס, כלכלנית בריטית המתמחה במדינות מתפתחות. הם הכירו באוניברסיטת אוקספורד ונישאו ב-1994. לזוג יש ארבעה ילדים, והם גרו בטורונטו, באוטווה, בלונדון, ושוב באוטווה לאחר עזיבתו את בנק אנגליה ב-2020.
הערות שוליים

↑  מארק קרני הושבע לתפקיד ראש ממשלת קנדה: "מוכן להיפגש עם טראמפ", באתר ynet, 14 במרץ 2025
↑  Mike Hornbrook, Mark Carney: Interesting times, CBC News, ‏February 20, 2011
↑  Fifty who will frame a way forward, ft.com (באנגלית)
↑  איליה גרידנף, פייננשל, ההימור הקנדי: נגיד לשעבר עם ניסיון בוול סטריט יוביל את המדינה מול טראמפ, באתר כלכליסט, 10 במרץ 2025
↑  George Osborne gets his man: Mark Carney named as new Bank of England, The Independent, ‏2012-11-27 (באנגלית)
↑  Who is Mark Carney, Canada's incoming prime minister?, www.bbc.com, ‏2025-03-10
↑  Inman, Phillip (2020-08-26). "Mark Carney takes on new job in Canada". The Guardian. ISSN 0261-3077. נבדק ב-2025-03-10.
↑  Benjamin Lopez Steven ·, Mark Carney says former prime minister Stephen Harper asked him to be finance minister, CBC News, ‏Feb 16, 2025
↑  Mark Carney runs for leader of Canada's Liberal Party, BBC, ‏2025-01-16 (באנגלית)
↑  Liberal leadership race: Mark Carney elected in landslide to be next prime minister, CBC News, ‏10 במרץ 2025
| --- | --- |
בקרת זהויות :  PLWABN: 9810639496705606  BIBSYS: 11053920  GND: 1222558033  ICCU: TO0V685746  ISNI: 0000 0003 8594 9508  LCCN: nb2010023840  NLK: KAC202304082  NTA: 437472906  RERO: 02-A018910236  SUDOC: 172407958  VIAF: 157067271   WorldCat (עם VIAF): 157067271 
קרני בעת תפקידו כנגיד בנק אנגליה, 2018
מכללת אורות ישראל

| --- | --- |

אין תמונה חופשית
 מכללה
 השתייכות:  ציונות דתית
 מייסדים:  יעקב ברמן, יהודה פליקס, נח גרינפלד
 בעלי תפקידים
 נשיא:  מאיר הילדסהיימר
 רקטור:  מאיר הילדסהיימר
 מנכ"ל:  הרב חיים פוגל
 דקאן:  עמוס מימון (דיקן סטונדטים), חגית בדלוב (דיקני סטודנטיות), הרב ד"ר יוחנן קאפח (דיקן אקדמי)
 ראש המכללה להכשרת מורים:  הרב עמי דנינו (ישיבת ההסדר אורות יעקב)
 סגל אקדמי בכיר:  ד"ר אביה גוטמן, ד"ר נירית ראוכברגר,
 מיקום
 מדינה:  ישראל ישראל
 קואורדינטות:  32°06′54″N 35°01′56″E﻿ / ﻿32.115104624268°N 35.032191524553°E﻿ / 32.115104624268; 35.032191524553
 www.orot.ac.il
 he
 
אורות ישראל מכללה אקדמית לחינוך היא מכללה אקדמית להכשרת מורים ציונית-דתית, פרי איחודן של מכללות "אורות ישראל" באלקנה ו"מורשת יעקב" ברחובות.
בשנת תשס"ט (2009) התאחדו מכללות "אורות ישראל" ו"מורשת יעקב" - בהובלת ראשי המכללות הרב פרופ' נריה גוטל והרב חיים סבן, ומאז פועלת המכללה בשני קמפוסים - בקמפוס אלקנה ובקמפוס רחובות. לאחר הרב גוטל כיהנו פרופ' יובל סיני והרב פרופ' יצחק קראוס. כיום מכהן בראשות המכללה הרב פרופ' מאיר הילדסהיימר.
קמפוס רחובות

בשנת תשי"ח (1958) הקים הרב יעקב ברמן את הסמינר למורים של ישיבת הדרום. לימים הפך הסמינר למכללת "מורשת יעקב", אותה ייסד הרב נח גרינפלד, שעמד בראשה עד שנת תשנ"ו (1996). לאחר מכן עמד הרב חיים סבן בראשות המכללה עד האיחוד עם מכללת אורות ישראל בשנת תשס"ט (2009).
קמפוס "מורשת יעקב" רחובות הוא קמפוס של מכללת "אורות ישראל". עוד לפני האיחוד בין המכללות קיימה מכללת "מורשת יעקב" ברחובות לימודים לתואר ראשון (.B.Ed) ולתעודת הוראה. בין תלמידי המכללה לומדים בחורים מישיבות הסדר, ומשלבים לימוד תורה, שירות צבאי ותואר ראשון בחינוך. הלימודים בקמפוס רחובות כוללים הכשרה להוראה במסלולי בית הספר היסודי והעל יסודי בהתמחויות: תלמוד, תנ"ך, היסטוריה, לשון עברית, תקשורת, חינוך מיוחד, מתמטיקה, אנגלית ומדעי הטבע.
תלמידי ישיבות הסדר וגבוהות לומדים לתארים ראשון ושני במכללה, במתכונת משולבת של למידה פרונטלית ולמידה מקוונת. הלימודים לתואר שני (.M.Ed) מתקיימים בשלושה מסלולים: ייעוץ חינוכי, ניהול וארגון מערכות חינוך ו-הוראת מקרא וספרות חכמים. נוסף לכך, המכללה מקיימת תוכניות לפיתוח סגלי ניהול, השתלמויות, לימודי המשך, לימודי הסבת אקדמאים להוראה והרחבת הסמכה. במסגרת החוג להיסטוריה של המכללה ב-2 הקמפוסים הופק בשנים האחרונות מיזם מאורות אל העבר המעניק מידע לאלפי מנויים על אירועים שהתרחשו ביום זה לפי התאריך העברי. בחורף 2023 אשרה המועצה להשכלה גבוהה למכללת אורות ישראל לפתוח לימודי תואר שני בהיסטוריה.
בין המרצים בקמפוס: ד"ר מיכאל בן ארי, גרשון בר-כוכבא, הרב פרופ' מאיר הילדסהיימר, הרב מנחם מקובר ועוד.
קמפוס אלקנה

בשנת תשל"ט (1978) נוסדה מכללת "אורות ישראל" בפתח תקווה ומסוף שנות השמונים היא ממוקמת באלקנה. מייסד המכללה הוא הרב ד"ר יהודה פליקס, שעמד בראשה עד שנת 2004. אחריו שימש בתפקיד נשיא המכללה הרב פרופ' נריה גוטל.
קמפוס אלקנה מכשיר סטודנטיות ללימודי תואר ראשון בחינוך פורמלי ובלתי פורמלי, בהתמחויות: תנ"ך, תושב"ע, היסטוריה של עם ישראל, לשון עברית, מחשבת ישראל, לימודי ארץ ישראל, ספרות, אנגלית, מתמטיקה, תקשורת, גיל הרך ובמסלול ללימודי החינוך המיוחד המתחלק לשני מוקדים: שלב"ר - שילוב הילד בעל הצרכים המיוחדים וקס"ם - קשיים סנסו-מוטוריים. בנוסף מתקיימים לימודי תואר שני בתחומי חינוך וייעוץ ניהול וארגון מערכות חינוך, ספרות ומקרא חכמים .
בקמפוס שתי תוכניות ייחודיות:
א) המסלול לריקוד (מחול ותנועה), היחיד בישראל המכוון לבנות מהמגזר הדתי ומעניק תואר אקדמי. המסלול נוסד בשנת 1998 על ידי ד"ר מוסה (משה) קדם וטליה פרלשטיין שניהלה את התיכון באקדמיה למוזיקה ומחול בירושלים. התלמידות לומדות בלט קלאסי, מחול מודרני ואימפרוביזציה, לימודי חינוך, הקשר בין גוף לנפש והיסטוריה של המחול.
ב) חינוך חברתי קהילתי המקדם תוכניות קידום נוער ועבודה עם בני נוער בעיירות פיתוח.
מלבד זאת פועלים בקמפוס אלקנה שני מכונים, הפתוחים לבנות במקביל לתוכנית הלימודים לתואר במכללה: מכון הגבוה ללימודי מנהיגות חינוכית ואמונה בימינו, ומרכז ללימודי משפחה.
נבדל (הוקי קרח)

בהוקי קרח, משחק הוא נבדל אם שחקן בקבוצה התוקפת אינו שולט בדסקית ונמצא באזור ההתקפה כאשר שחקן התקפה אחר גורם לדסקית להיכנס לאזור ההתקפה, עד שהדסקית או כל שחקני ההתקפה עוזבים את אזור ההתקפה. במילים פשוטות, הדסקית חייבת להיכנס לאזור ההתקפה לפני שחקני התקפה. אם שחקן בקבוצה התוקפת נמצא באזור ההתקפה כאשר הדסקית נכנסת, או שמתרחש נבדל מידי, או שעליו לסגת לאזור הנייטרלי.
לצורך קביעת נבדל, יש להתייחס למיקום הדסקית והשחקנים ייבדקו האם הם נמצאים באזור הנייטרלי או ההתקפי. בדרך כלל, הדסקית נכנסת או יוצאת מאזור ההתקפה כאשר היא חוצה לחלוטין את הקו הכחול. שחקן נמצא באזור הנייטרלי, אם אחד ממחליקיו נמצא באזור הנייטרלי או נוגע במישור הדמיוני המשתרע כלפי מעלה מהקצה המוביל של הקו הכחול; אחרת, הוא נמצא באזור ההתקפה.
כאשר מתרחשת הפרת נבדל, הקוון יפסיק את המשחק. כדי להתחיל מחדש את המשחק, המשחק נערך בעימות בנקודת הקרח הקרובה ביותר להפרה, בדרך כלל נקודה נייטרלית, או אם יש עונש מושהה, באזור ההגנה של הקבוצה המתגוננת, אשר ספגה את העונש. גם אם הקוון שגה כאשר שרק לנבדל, העימות עדיין יתרחש.
|  | אין עונש | עונש מושהה |
| --- | --- | --- |
| נבדל מכוון | נקודת ההגנה בקבוצה התוקפת | נקודת ההגנה בקבוצה המגינה |
| נבדל | נקודה נייטרלית בקבוצה המגינה (בדרך כלל) | נקודת ההגנה בקבוצה המגינה |
| אין נבדל (שגיאה) | נקודה נייטרלית בקבוצה המגינה (בדרך כלל) | נקודת ההגנה בקבוצה המגינה |
חוקים > חוק הנבדל המושהה

על פי חוק הנבדל המושהה, הפרה מתרחשת כאשר משחק הוא נבדל וכל שחקן התקפה נוגע בדסקית או מתקל שחקן באזור ההתקפה. לדוגמה, תחת חוק הנבדל המושהה של ה-NHL, המשחק מופסק מיד כאשר שחקן התקפה נושא את הדסקית לאזור בעוד חבר לקבוצה נמצא כבר באזור ההתקפה, או כאשר שחקן התקפה באזור הנייטרלי משלים מסירה לחבר לקבוצה שנמצא כבר באזור ההתקפה. נבדל מושהה מתרחש כאשר שחקן בקבוצה התוקפת נמצא באזור ההתקפה לפני הדסקית והקבוצה התוקפת וגורם לדסקית להיכנס לאזור מבלי שלקבוצת ההתקפה יש חזקה עליה. כאשר מתרחש נבדל מושהה, הקוון ישאיר זרוע למעלה כדי לאותת על כך, וכל שחקני ההתקפה חייבים לסגת חזרה לאזור הנייטרלי מבלי לגעת בדסקית או לתקל יריב כדי שהנבדל המושהה יסתיים. אם שחקן התקפה נוגע בדסקית במהלך הנבדל המושהה, המשחק מופסק.
ליגת ההוקי הלאומית ופדרציית ההוקי קרח הבין-לאומית מיישמות חוקים דומים לקביעת נבדל. שחקן נידון כנבדל אם שני המחליקיים שלו חוצים לחלוטין את הקו הכחול ומפרידים את אזור ההתקפה שלו מהאזור הנייטרלי לפני שהדסקית חוצה לחלוטין את אותו קו. בשני הארגונים, מיקום מחליקי השחקן הוא החשוב. הם לא יכולים להשתמש במקל שלהם או בחלק אחר בגופם כדי להישאר בפנים. היוצא מן הכלל לכלל זה הוא שמחליקיו של שחקן ההתקפה עשויות להקדים את הדסקית לאזור ההתקפה כשהם מחליקים אחורה אם הם שולטים בדסקית. המיקום של הדסקית משמש לקביעת הנבדל. נבדל נקבע על ידי עמדות ההחלקה כאשר הדסקית חוצה לחלוטין את הקו הכחול. אם הדסקית הייתה באזור ההתקפה, נגעה בקו הכחול, ולאחר מכן עזבה לחלוטין את הקו הכחול בחזרה לאזור ההתקפה, הדסקית נחשבת כאילו הייתה באזור ההתקפה כל הזמן, ולכן אין קביעה של נבדל, שכן הדסקית לא חצתה לגמרי את הקו הכחול.
אם שחקן בודד נמצא בעמדת נבדל, כל הקבוצה שלו במצב נבדל. נבדל מושהה מתרחש אם הדסקית נמסרה או נחבטה לתוך אזור ההתקפה בזמן ששחקן התקפה נמצא נבדל, אך לא נגע בו חבר בצוות ההתקפה. ברוב הליגות, הקבוצה התוקפת עשויה "לתייג" בכך שכל השחקנים ייצאו מאזור ההתקפה. בשלב זה מבטלים את הנבדל והקבוצה עלולה להיכנס שוב לאזור ההתקפה במרדף אחר הדסקית. אם לשחקן בקבוצה התוקפת יש שליטה בדסקית בזמן הנבדל, הקוון יפסיק את המשחק והעימות יתקיים בנקודת העימות הקרובה ביותר לנקודת ההפרה. בדרך כלל, פירוש הדבר הוא הנקודה הקרובה ביותר לקו הכחול אם הדסקית נישאה לתוך האזור, או במקרה של מעבר, הנקודה הקרובה ביותר למקום שבו הגיע המעבר. אם הקוון שופט שהקבוצה התוקפת פעלה כדי לאלץ עצירה מכוונת במשחק על ידי נבדל, הם יכולים להעביר את העימות לאזור ההגנה של הקבוצה.
אם הובקע שער מחבטה (באזור הנייטרלי או ההגנתי) שיוצרת נבדל מושהה, השער יידחה, גם אם הקבוצה התוקפת פינתה את אזור ההתקפה לפני שהדסקית נכנסה לשער.
חוקים > חוק הנבדל המידי

לפי חוק הנבדל המיידי, מתרחשת הפרה והמשחק מופסק ברגע שהמשחק נבדל, גם אם הקבוצה התוקפת אינה שולטת בדסקית. רמות מסוימות של הוקי משתמשות בכלל זה, כגון חטיבות צעירות יותר של הוקי חובבים לצעירים שאושרו על ידי הוקי ארצות הברית.
חוקים > מקרים חריגים

על פי חוקי ה-NHL ו-IIHF, ישנו תנאי אחד (שניים על פי חוקי ה-NHL) לפיו ניתן לבטל נבדל גם עם שחקנים נמצאים באזור ההתקפה לפני הדסקית.
שחקן מגן נשא את הדסקית באופן חוקי אל מחוץ לאזור שלו, ולאחר מכן מסר את הדסקית בחזרה לאזור שלו רק כדי שהדסקית תיעצר על ידי שחקן התקפה.
(ב-NHL בלבד) שחקן מגן מרחיק את הדסקית מחוץ לאזור שלו, אך אז הדסקית קופצת לשחקן מגן אחר בקרח נייטרלי בחזרה לאזור שלו. (על פי חוקי ה-IIHF, זה גורם לאותת נבדל מושהה.)
במהלך עימות, שחקן עשוי להישפט במצב נבדל אם הוא הסתדר בטווח של 15 רגל מהמרכזיים לפני הטלת הדסקית. הדבר עלול להוביל להפרה של העימות, ובשלב זה השופט שמטיל את הדסקית ירחיק את החלוץ המרכזי אל מחוץ לנקודת העימות וידרוש ששחקן אחר יתפוס את מקומו. אם קבוצה אחת מבצעת שתי הפרות במהלך אותו ניסיון להתחיל את המשחק מחדש, היא תוערך בעונש קל על עיכוב במשחק.
מסירת נבדל

מסירת נבדל מתרחשת כאשר מסירה מתוך אזור ההגנה של הקבוצה חוצה את הקו האדום. כאשר מתרחשת מסירה כזו, המשחק מופסק ועימות מתנהל באזור ההגנה של הקבוצה שביצעה את ההפרה.
ישנם שני גורמים מכריעים בהפרת מסירת נבדל:
מיקום הדסקית כאשר המסירה מתבצעת. מכיוון שהקו הכחול נחשב לחלק מהאזור בו נמצאת הדסקית, אם הדסקית נמצאת מאחורי או במגע עם הקו הכחול בעת שחרור המסירה, המסירה עשויה להיות מסירת נבדל.
מיקום המחליקיים של המקבל. אם למקבל יש מגע במחליקיו עם הקו האדום בזמן שהדסקית חוצה אותו לחלוטין, המסירה חוקית ללא קשר למיקום שבו הדסקית יוצרת מגע עם המקל. שני המחליקיים שלו חייבים להיות לגמרי בצד הרחוק של הקו האדום כשהדסקית חוצה את הקו האדום לתוך אזור ההתקפה כדי להיות מנוהלת על ידי חוק הנבדל האמור לעיל.
חוק מסירת הנבדל הזה לא מוקפד על ידי כל הליגות. לדוגמה, הוא בוטל על ידי ה-IIHF, והליגות של המדינות החברות בה (למעט ה-NHL) בשנת 1998. ליגת ההוקי הלאומית אימצה את הגרסה שבה השתמשו הליגות המשניות המובילות, תחת תנאי ההסכם הקיבוצי שלהן מ-2005, שבו הקו המרכזי אינו משמש עוד לקביעת מסירות נבדל. זה היה חוק אחד מני רבים שנועדו לפתוח את המשחק ולשפר את סיכויי ההבקעה.